“กลุ่มเจมาร์ท” คึกต่อ! เก็งกำไรโตรับดีล “กุกมิน-เจฟินเทค” โบรกฯเชียร์ JMT ลุ้นทดสอบ 45 บ.
“กลุ่มเจมาร์ท” คึกต่อ! เก็งกำไรโตรับดีล “กุกมิน-เจฟินเทค” โบรกฯเชียร์ JMT ลุ้นทดสอบ 45 บ.
3 ก.พ. 2564

ผู้สื่อข่าวรายงานว่า ณ เวลา 10.53 น. ราคาหุ้น บริษัท เจ มาร์ท จำกัด (มหาชน) หรือ  JMART อยู่ที่ระดับ 24.20 บาท บวก 2.54 บาท หรือ 2.54% สูงสุดที่ระดับ 24.40 บาท ต่ำสุดที่ระดับ 23.90 บาท ด้วยมูลค่าการซื้อขาย 319.39 ล้านบาท
ด้านราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 39.50 บาท บวก 0.50 บาท หรือ 1.28% สูงสุดที่ระดับ 40 บาท ต่ำสุดที่ระดับ 39.25 บาท ด้วยมูลค่าการซื้อขาย 214.62 ล้านบาท
ขณะที่ บริษัท ซิงเกอร์ประเทศไทย จำกัด (มหาชน) หรือ SINGER อยู่ที่ระดับ 32 บาท บวก 1 บาท หรือ 3.23% สูงสุดที่ระดับ 32.75 บาท ต่ำสุดที่ระดับ 31.50 บาท ด้วยมูลค่าการซื้อขาย 211.31 ล้านบาท
เช่นเดียวกับ บริษัท เจเอเอส แอสเซ็ท จำกัด (มหาชน) หรือ J อยู่ที่ระดับ 2.50 บาท บวก 0.44 บาท หรือ 21.36% สูงสุดที่ระดับ 2.58 บาท ต่ำสุดที่ระดับ 2.04 บาท ด้วยมูลค่าการซื้อขาย 80.11 ล้านบาท
ด้านบทวิเคราะห์ บล. เคจีไอ ระบุ เป้าคอนเซ็นซัส JMART ที่ 27.5 บาท โดยประเมินแนวรับ 23.3 บาท / แนวต้าน 24.0 – 24.5 บาท (Stop loss 22 บาท) อีกทั้ง ประเมิน Sentiment บวกจากประเด็นการปิดดีลร่วมทุนระหว่าง บริษัทลูก เจฟินเทค กับ KB Kookmin Card สถาบันการเงินของเกาหลีใต้ ขณะที่แนวโน้มผลการดำเนินงานปีนี้ของ JMART จะถูกหนุนด้วย บริษัทลูกอย่าง JMT และ SINGER
ดังนั้นนักลงทุนอาจพิจารณาเก็งกำไร JMT ที่ยัง Laggard ประเมินแนวรับ 38 บาท / แนวต้าน 40 – 41 บาท หากผ่านกรอบแนวต้านนี้ไปได้ประเมินมีโอกาสทดสอบแนวต้านถัดไป 45 บาท (Stop loss 37 บาท)